text: Lors li commence à deviser 
   Que à Cléomadès avint 
   Le jour k'à Chastel Noble vint 
   Seur le cheval premierement, 
   Et li conte tout ensement 
   Que dou roi Carmant eschapa 
   Et tout ainsi qu'il revint là 
   Dont il ne fist pas Ionc sejour ; 
   Car tout droit au septime jour 
   Revint à Chastel Noble arriere. 
   "Ne sai se fu force ou priere," 
   Fait il, "ne conment il ala ; 
   Mais en son r'aler enporta 
   Clarmondine, les iex voiant 
   Clarmonde, sa mere, et Carmant 
   Le roi son pere, qui n'el pot 
   Amender, dont moult grant duel ot. 
   Mais Cléomadès ains leur dist 
   Que de là se departesist 
   Que il Clarmondine enportoit 
   Et k'à femme la prenderoit, 
   De ce ne fussent en paour, 
   Car bien li garderoit s'onnour ; 
   Et que il ert Cléomadès 
   Leur dist en haut et de si près, 
   Que tout cil tout à plain l'oyrent 
   Qui là erent, et bien le virent, 
   Aussi com vous avez seü
   PageV02P143
   Son partir de ci, et veü. 
   Cléomadès, bien le sachiez, 
   Se fu tost de là esloigniez, 
   Quant il dite ot sa volenté. 
   Moult furent dolant et iré 
   Li rois et cil qui là estoient ; 
   Mais conseil metre n'i povoient. 
   Lors envoia li rois Carmans 
   En Espaigne gens soufisans 
   À Marcadigas, pour savoir 
   De cele besoignele voir. 
   Ce trouverent en verité 
   Que Cléomadès ot moustré 
   Que il Cléomadès estoit, 
   Et que de ce voir dit avoit. 
   Mais trop grant meschéance avint 
   Cléomadès, le jour qu'il vint 
   À Sebile ; car il laissa 
   Clarmondine seule, et ala 
   Ou chastel pour querre son pere 
   Et ses trois serours et sa mere, 
   Pour faire venir contre li. 
   Mais le cheval, ne li aussi, 
   Ne porent ainc puis retrouver, 
   Pour querre ne pour demander 
   Que nule part seüssent faire. 
   Cléomadès ire et contraire 
   En ot, teles qu'il se coucha 
   Malades, n'ainc puis n'en Ieva 
   Jusqu'à tant c'on li ot conté 
   Que li rois Crompars n'ot esté 
   Puis ce di el pays veüs 
   Que cil meschiés fu avenus. 
   Cléomadès puis ne fina 
   De li requerre et ça et là
   C'on li ot de Crompart parlé
   PageV02P144
   En maint pays a puis esté. 
   Li messagier le roi Carmant 
   Revinrent irié et dolant 
   Au roi Carmant, et li conterent 
   Les nouveles, riens n'en celerent, 
   Comment Clarmondine ert perdue. 
   Dolente en fu et esperdue 
   Clarmonde, la bone royne ; 
   C'estoit la mere Clarmondine. 
   Sachiez si en ot irascu 
   Le cuer, que de duel en moru, 
   Dont ce fu damages moult grans ; 
   Car bone ert et bele et sachans."
  